Discuție:Orhidee

message: Referitor la redirecţionare. 
În primul rând vreau să arăt că pagina Orhidaceae nu a fost creată de mine. Consider că această pagină trebuie să existe şi să fie dezvoltată şi pe deasupra mai trebuiesc create pagini pentru subfamiliile Apostasioideae, Cypripedioideae, Epidendroideae, Orchidoideae, Vanilloideae subfamilii care apar cu roşu în caseta sistematică de la Orhidee. Pe aceste pagini trebuie arătat care sunt caracterele care le diferenţiază între ele pe plantele din familia Orhidaceae. Deci chestiuni de anatomie vegetală. De aceea au fost create subfamiliile. Altfel erau puse toate la grămadă cum se încearcă acum. 
Prin mutare şi ştergere se micşorează gradul de informaţie al enciclopediei şi se blochează iniţiativele viitoare în domeniu. 
Concluzii 
Pe această pagină trebuiesc postate informaţiile ştiinţifice despre familie iar dacă se doreşte prezentarea de timbre, marea dragoste a unor oameni pentru aceste plante sau alte informaţii de acest fel, informaţiile se pot scrie la Orhidee.
Dacă se merge pe această linie dint-o enciclopedie ştiinţifică se va ajunge încetul cu încetul la informaţii de citit de gospodine, suporteri de fotbal pe stadioane şi nu de oameni interesaţi de informaţii ştiinţifice.
Repet nu am nici o contribuţie la cele 2 pagini ca să se poată supune că imi apăr textele.--Jean 30 ianuarie 2007 08:23 (EET)
thread_title: Observaţia 1

message: Existenţa subcapitolului Religie şi Magie este semnificativă pentru susţinerea celor afirmate mai sus. Vreau să arăt utilizatorului care a pus alături religia de magie că legătura dintre cele două, să le zicem zone, este dată doar de conjuncţia şi pusă de autor. Ca să nu mai vorbim de alăturarea cu caseta ştiinţifică. Încă câteva informaţii din ziare (tabloide) şi le aveam pe toate.--Jean 30 ianuarie 2007 08:59 (EET)
thread_title: Observaţia 2

message: De observat ce se întâmplă când se iau genurile dintr-o lucrare şi speciile din altă lucrare. Astfel pentru Cephalanthera damasonium este trecută specia dar nu este trecut genul.--Jean 30 ianuarie 2007 14:56 (EET)
thread_title: Observaţie 3

message: Orhideea nu se află sub monopolul biologiei, şi nu este doar un concept ştiinţific ci şi un simbol. Wikipedia nu este o enciclopedie ştiinţifică, ci o enciclopedie populară. Având în vedere că cei care intră pe wikipedia pentru a căuta informaţii nu sunt oameni de ştiinţă ci oameni care caută informaţii diverse, consider că este important ca ei să poată găsi aceste informaţii diverse. În plus, partea Religie şi Magie este un text de antropologie; Din china... este unul de istorie; iar celelalte două din subsecţiune aparţin domeniului artei şi literaturii. Acestea sunt bine delimitate de partea de biologie, şi de caseta ştiinţifică care are un chenar ce se înţelege ca fiind o delimitare de restul articolului. Cu siguranţă că biologia trebuie să fie un element foarte important în acest articol, şi trebuie completat, însă nu este singurul.--Lenard denes 8 februarie 2007 11:18 (EET)
thread_title:  Răspuns la observaţii 

message: În primul rând vreau să mulţumesc dl. Lenard denes pentru răspuns. De obicei, peste 95% din aceste observaţii, rămân fără răspuns. Vreau să arăt că unele din ideile de la "Răspuns la observaţii" sunt corecte însă am impresia că nu s-a înţeles ce am vrut să suţin eu în observaţiile anterioare. Deoarece momentan nu am timp aş dori să reiau observaţiile deja scrise, pentru o lămurire a ceeace doream să exprim în aceste observaţii. --Jean 8 februarie 2007 23:13 (EET)
thread_title: Răspuns la "Răspuns la observaţii"

message: Referirile sunt făcute pentru articolul din 8 februarie 2007 15:06. Anterior de această dată exista un articol cu referire directă la familia Orchidaceae. Conţinutul acestui articol a fost transferat de autorul său (probabil în ideea că face un lucru pozitiv)la articolul Orhidee. În mod clar rezultă că în articolul Orhidee este tratată familia Orhidaceae. Aceasta rezultă chiar din prima frază a articolului   Orhideele (Orchidaceae) formează o familie de plante erbacee, uneori liane în cadrul monocotiledonatelor, cu tulpină simplă, frunze alterne întregi, cu flori mari şi viu colorate.. Informaţiile din acest articol din domeniul biologiei se găsesc la începutul articolului în introducere şi capitolul descriere. --Jean 13 februarie 2007 19:17 (EET)
thread_title: Observaţie 4